b'\n_START_ARTICLE_\nPori Jazz Kids Festival\n_START_PARAGRAPH_\nPori Jazz Kids Festival on vuodesta 2005 l\xc3\xa4htien Porissa j\xc3\xa4rjestetty lastenmusiikkifestivaali. Se pidet\xc3\xa4\xc3\xa4n hein\xc3\xa4kuussa samaan aikaan Pori Jazz -festivaalin kanssa._NEWLINE_Tapahtuma koostuu ilmaiskonserttien lis\xc3\xa4ksi musiikkity\xc3\xb6pajoista, joissa lapset p\xc3\xa4\xc3\xa4sev\xc3\xa4t itse harjoittelemaan ja tutustumaan erilaisiin soittimiin. Pori Jazz Kids Festivalin p\xc3\xa4\xc3\xa4paikka on Kirjurinluoto, jossa sijaitseva Lokki-lava toimii sen konserttiareenana. Konserteissa lapset p\xc3\xa4\xc3\xa4sev\xc3\xa4t my\xc3\xb6s itse esiintym\xc3\xa4\xc3\xa4n ammattimuusikoiden kanssa._NEWLINE_Viisip\xc3\xa4iv\xc3\xa4inen tapahtuma on ker\xc3\xa4nnyt vuosittain jopa 30 000 k\xc3\xa4vij\xc3\xa4\xc3\xa4. Pori Jazz Kids Festivalin tuottajana toimii Bianca Morales.'